pythainlp/thai_wikipedia_clean_20230101 huggingface dataset:
มานานังกัล นอกจากจะดูดเลือดมนุษย์แล้ว ยังชอบที่จะล่าเอาตัวอ่อนหรือทารกในครรภ์ผู้หญิงที่กำลังตั้งท้องอยู่ด้วย ด้วยการใช้ลิ้นยาว ๆ ตวัดลากออกมากินขณะผู้หญิงคนนั้นหลับอยู่ และยังชอบกินหัวใจเด็กรวมถึงพ่นของเหลวใส่ปากของผู้หญิงตั้งท้องเพื่อทำลายเด็กในท้องด้วย และยังชอบกินลูกไก่ ความเชื่อเรื่องมานานังเกลกระจายไปทั่วฟิลิปปินส์ โดยเฉพาะในภูมิภาควิซายัน มีความเชื่อว่ามานานังเกลกลัวกระเทียม หากแขวนกระเทียมไว้ที่ประตูหรือหน้าต่างบ้านจะช่วยป้องกันมานานังกัลได้ และมานานังกัลยังกลัวเกลือ หากนำเกลือมาโรยไว้ที่ ๆ พักของมานานังเกลหรือที่ลำตัวท่อนล่างที่ตัดขาดออกจากกัน จะทำให้มานานังกัลต่อตัวไม่ได้ และเมื่อดวงอาทิตย์ขึ้นมานานังกัลก็จะตายเหมือนเช่นผีดูดเลือดหรือแวมไพร์ชนิดอื่น
เรื่องราวของมานานังกัล รวมถึงอัสวังได้ถูกสร้างเป็นภาพยนตร์ตามวัฒนธรรมร่วมสมัยในหลายครั้ง หลายเรื่อง เช่น "Manananggal" ในปี ค.ศ. 1927 ภาพยนตร์เงียบ และเป็นภาพยนตร์สยองขวัญเรื่องแรกของฟิลิปปินส์ หรือ "Manananggal vs. Mangkukulam" ในปี ค.ศ. 1960
Manananggal
มานานังเกล
ปุดใหญ่
Gravitational microlensing
กีฬาฟุตบอลและฟุตซอลในโอลิมปิกเยาวชนฤดูร้อน
กีฬาฟุตบอลและฟุตซอลในโอลิมปิกเยาวชนฤดูร้อน โดยการแข่งขันฟุตบอลเริ่มแข่งขันครั้งแรกในโอลิมปิกเยาวชนฤดูร้อน 2010 ที่สิงคโปร์ และจัดแข่งขันในอีกครั้งหนึ่งในครั้งถัดมา
ในวันที่ 25 กันยายน ค.ศ. 2018 ฟีฟ่า นั้นได้ออกประกาศว่าจะนำกีฬาฟุตซอลเข้ามาแข่งขันแทนฟุตบอล ใน การแข่งขันในปี 2018 ที่ บัวโนสไอเรส และในปี ค.ศ. 2020 คณะกรรมการโอลิมปิกสากล ได้ประกาศที่จะนำการแข่งขันฟุตซอลมาแข่งขันอีกครั้งในปี ค.ศ. 2022
ประเทศบาร์เบโดสในแพนอเมริกันเกมส์
เบียวาปอดลัสกา
เบียวาปอดลัสกา  เป็นเมืองทางตะวันออกของประเทศโปแลนด์ อยู่ในเขตจังหวัดลูบลิน มีเนื้อที่ 49.40 ตารางกิโลเมตร ในปี ค.ศ 2012 มีประชากร 59,280 คน
ในช่วงสงครามโลกครั้งที่สองเมื่อวันที่ 4 กันยายน ค.ศ. 1939 เมืองได้ถูกทำลายโดยนาซีเยอรมนี
ตั้งแต่ปี ค.ศ. 1975-1998 เมืองเป็นเมืองหลักของจังหวัดเบียวาปอดลัสกา หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 เบียวาปอดลัสกาได้เป็นส่วนหนึ่งของจังหวัดลูบลิน
ประเทศเบลีซในแพนอเมริกันเกมส์
ประเทศเบลีซ ได้เข้าร่วมการแข่งขัน แพนอเมริกันเกมส์ ครั้งที่ 4 ในปี ค.ศ. 1967
เบอร์มิวดาในแพนอเมริกันเกมส์
หมู่เกาะเวอร์จินของสหรัฐอเมริกาในแพนอเมริกันเกมส์
หมู่เกาะเวอร์จินของสหรัฐอเมริกาในแพนอเมริกันเกมส์ ตั้งแต่ปี ค.ศ. 1967
Biała Podlaska
เอริช เฟ็ลกีเบิล
พลเอกทหารสื่อสาร ฟริทซ์ เอริช เฟ็ลกีเบิล  เป็นนายหทารบกเยอรมัน เกิดที่หมู่บ้านปอปอวิตแซ (ปัจจุบันอยู่ในประเทศโปแลนด์) เมื่ออายุ 18 ปี เขาเข้าร่วมหน่วยทหารสื่อสารในกองทัพบกปรัสเซีย ในช่วงสงครามโลกครั้งที่หนึ่ง เฟ็ลกีเบิลอยู่สังกัดหน่วยเสนาธิการทหารบก หลังสงคราม เขาประจำอยู่ที่กรมเสนาธิการไรชส์แวร์ในเบอร์ลิน ในปี ค.ศ. 1928 เฟ็ลกีเบิลได้รับแต่งตั้งยศเป็นพันตรี ต่อมาในปี ค.ศ. 1933 เขาได้รับยศพันโทและพันเอกในปีต่อมา ในปี ค.ศ. 1938 เฟ็ลกีเบิลดำรงตำแหน่งหัวหน้าหน่วยทหารสื่อสารและได้รับยศพลตรี และดำรงตำแหน่งผู้บัญชาการกองทหารสื่อสารในอีก 2 ปีต่อมา
เอ็ดดี อิซซาร์ด นักแสดงชาวอังกฤษ รับบทเป็นนายพลเฟ็ลกีเบิล ในภาพยนตร์ "ยุทธการดับจอมอหังการ์อินทรีเหล็ก"
ลัทธิซาตาน (อีพี)
ลัทธิซาตาน เป็นผลงานอีพีชุดแรกของดีเซมเบอร์ วงดนตรีแนวเดธเมทัลของไทย วางจำหน่ายครั้งแรกในปี พ.ศ. 2537 ในรูปแบบตลับเทป ภายใต้สังกัดจุติภูต เรคคอร์ดส์
อีพี ชุดนี้ถือเป็นผลงานบันทึกเสียงชุดแรกของวงดีเซมเบอร์ มีสมาชิกร่วมบันทึกเสียงในผลงานเพลงชุดนี้เพียงแค่ 2 คน และถือเป็นผลงานเพลงที่ทำให้ดีเซมเบอร์เริ่มเป็นที่รู้จักในวงการเพลงเมทัล โดยหลังจากวางจำหน่าย ผลงานอีพีชุดนี้ได้รับการตอบรับอย่างดีจากกลุ่มผู้นิยมฟังเพลงเมทัล โดยเป็นผลงานเพลงในแนวเดธ เมทัลของไทย ที่มียอดจำหน่ายสูงถึงหลักหมื่นตลับ
ประวัติและเบื้องหลัง.
ต้น - สยาม ชุมทอง และ โต้ง - วรพจน์ สิงห์น้อย ซึ่งเป็น 2 สมาชิกของวงในอัลบั้มชุดนี้ เคยเป็นสมาชิกในตำแหน่งมือกีตาร์ของวงดนตรี Madhot ซึ่งเป็นวงดนตรีแนวเฮฟวี่ เมทัล ที่มี ริค วชิรปิลันธิ์ เป็นนักร้องนำ โดยวง Madhot ได้เข้าร่วมประกวดวงดนตรีในรายการ "Pepsi Music Festival" ประจำปี พ.ศ. 2536 โดยมีเพลง "บาป" ซึ่งเป็นเพลงที่แต่งทำนองโดย ต้น-สยาม ชุมทอง และแต่งเนื้อร้องโดย ริค วชิรปิลันธ์ เป็นหนึ่งในเพลงที่เข้าประกวด โดยในการประกวดรอบสุดท้ายวง Madhot ได้รับรางวัลชนะเลิศในการประกวด โดยที่ ต้น - สยาม ชุมทอง ได้รับรางวัลมือกีตาร์ยอดเยี่ยมไปครอง
หลังจากชนะเลิศในการประกวดวงดนตรีในรายการดังกล่าว สยาม ชุมทอง และ วรพจน์ สิงห์น้อย ได้แยกตัวออกมาตั้งวงดนตรีใหม่ขึ้นมาในชื่อ ดีเซมเบอร์ โดยสยาม ชุมทอง ทำหน้าที่เล่นกีตาร์และร้องนำ ส่วน วรพจน์ สิงห์น้อย เปลี่ยนมาเล่นกีตาร์เบส โดยได้ขึ้นแสดงเปิดตัวในงานคอนเสิร์ต Pain Of Death ที่จัดขึ้นที่คณะพลศึกษา มหาวิทยาลัยศรีนครินทรวิโรฒ, กรีฑาสถานแห่งชาติ เมื่อวันที่ 23 มกราคม พ.ศ. 2537 ซึ่งคอนเสิร์ตดังกล่าวเป็นคอนเสิร์ตใหญ่ของนักดนตรีแนวเดธ เมทัล ในยุคนั้น มีวงดนตรีอื่นที่ร่วมขึ้นแสดงเช่นซิลลี่ ฟูลลิช, เฮเรติก แองเจิลส์ ฯ โดยวงดีเซมเบอร์ได้ขึ้นเล่นเพลงของตัวเองที่แต่งขึ้นใหม่ 3 เพลง คือเพลง "ลัทธิซาตาน", "คนโลกแคบ" และเพลง "อสูรกาย" โดยเพลง ลัทธิซาตาน นำมาจากเพลง บาป ที่สยาม ชุมทองเคยแต่งทำนองไว้สมัยอยู่กับวง Madhot แต่นำมาเปลี่ยนเนื้อร้องใหม่
หลังจากที่เปิดตัวในคอนเสิร์ต Pain Of Death ทางวงจึงเริ่มผลิตผลงานของตัวเอง ซึ่งในขณะนั้นทางวงมีสมาชิกเพียง 2 คน จึงได้ชักชวน รัตน์ โกบายาชิ และ กุ้ง - คำรณ คะระนันท์ ให้มาร่วมวงในตำแหน่งมือกลอง และนักร้องนำ ตามลำดับ โดยก่อนจะถึงขั้นตอนบันทึกเสียง รัตน์ โกบายาชิ ได้ติดสัญญาอยู่กับอีกวงหนึ่งจึงไม่สามารถบันทึกเสียงร่วมกับทางวงได้ ประกอบกับ กุ้ง - คำรณ คะระนันท์ ก็ยังไม่พร้อมทำงานเพลงร่วมกับทางวง จึงทำให้ ดีเซมเบอร์ ยังคงมีสมาชิกเพียงแค่ 2 คนเช่นเดิม
การบันทึกเสียงในผลงานเพลงชิ้นแรกนี้ ต้น - สยาม ชุมทอง ทำหน้าที่เล่นกีตาร์และร้องนำ ส่วน โต้ง - วรพจน์ สิงห์น้อย ทำหน้าที่เล่นเบส โดยเสียงกลองใช้เครื่องดรัมแมชชีน และบันทึกเสียงที่ห้องอัด มิกซ์ สตูดิโอ เมื่อทำเพลงครบ 4 เพลงจึงได้ผลิตเป็นเทปคาสเซตต์โดยบริษัท พีค็อก สเตอริโอ ภายใต้สังกัดจุติภูต เรคคอร์ดส์
ผลงานเพลงชุดนี้แม้จะเป็นงานอีพีที่มีแค่ 4 เพลง แต่ก็ได้รับการตอบรับอย่างดีจากกลุ่มผู้ฟังเพลงแนวเฮฟวี่ เมทัล, เดธ เมทัล ในประเทศไทยขณะนั้น โดยมียอดขายสูงมากกว่าหมื่นตลับ โดยเปรียบเสมือนผลงานเพลงแนะนำตัวของวงดีเซมเบอร์และทำให้วงเริ่มเป็นที่รู้จัก ตลอดจนได้ลงนิตยสารดนตรีหลายฉบับ
ปี พ.ศ. 2540 ทางวงได้นำเพลง ลัทธิซาตาน และ เพลง เดนสงคราม กลับมาบรรเลงและขับร้องใหม่อีกครั้ง ในอัลบั้มชุด บาป ซึ่งเป็นสตูดิโออัลบั้มชุดที่ 2 ของวงที่ออกกับสังกัดค่ายเพลงใหญ่อย่างโซนี่ มิวสิก
ปี พ.ศ. 2560 อีพี ชุดนี้ได้ถูกนำกลับมารีมาสเตอร์ใหม่อีกครั้งและถูกผลิตเป็นแผ่นซีดีเป็นครั้งแรก โดยผลิตออกมาจำหน่ายจำนวน 1,000 แผ่น และจำหน่ายหมดอย่างรวดเร็วเพียง 3 วัน
เฉิน มู่เซิ่ง
เฉิน มู่เซิ่ง หรือ Benny chan (; ชื่อภาษาอังกฤษ ; Benny chan) เกิดเมื่อวันที่ 7 ตุลาคม ค.ศ. 1961 เป็นผู้กำกับภาพยนตร์ และนักเขียนบทภาพยนตร์ ชาวฮ่องกง ผู้โด่งดังจากการกำกับภาพยนตร์เรื่อง ผู้หญิงข้าใครอย่าแตะ (A Moment of Romance , 1990) ซึ่งเป็นผลงานกำกับเรื่องแรกของเขา หนึ่งในผู้กำกับภาพยนตร์ที่ประสบความสำเร็จสูงสุดของเกาะฮ่องกง มีผลงานกำกับการแสดงให้กับหนังของ เฉินหลง หลายต่อหลายเรื่อง เช่น ใหญ่เต็มฟัด (Who am I , 1998) วิ่งสู้ฟัด 5 เหิรสู้ฟัด (New Police Story , 2004) วิ่งกระเตงฟัด (Rob B Hood , 2006) เป็นต้น
ในวันที่ 23 สิงหาคม พ.ศ. 2563 เขาได้เสียชีวิตลงด้วยโรคมะเร็งโพรงจมูก
เฉิน เต๋อเซิน
เฉิน เต๋อเซิน (陳德森) เกิดเมื่อวันที่ 26 เมษายน ค.ศ. 1968 เป็นนักแสดง,ผู้ผลิต และผู้กำกับภาพยนตร์ชาวฮ่องกง
จาง หมิ่น
จาง หมิ่น (張敏) เป็นผู้กำกับภาพยนตร์ชาวฮ่องกง
เติ้ง เยี่ยนเฉิง
เติ้ง เยี่ยนเฉิง (鄧衍成) เป็นผู้กำกับภาพยนตร์ชาวฮ่องกง
ลี่ เจี๋ย
ลี่ เจี๋ย , หรือรู้จักกันในนามปากกา แอนนี่ เปาเป๋ย หรือ แอนนี่ เบบี้ , เป็นนักเขียนชาวจีน เกิดเมื่อวันท่ 11 กรกฎาคม ค.ศ. 1974 เกิดที่หนิงปัว ,มณฑลเจ้อเจียง
เจิ้ง เสี่ยวหลง
เจิ้ง เสี่ยวหลง (郑晓龙) (เกิด ค.ศ. 1953) เป็นผู้กำกับภาพยนตร์และนักเขียนบทชาวจีน
ฟู้ เปียว
ฟู้ เปียว (27 กันยายน ค.ศ. 1963 –  30 สิงหาคม ค.ศ. 2005) เป็นนักแสดงชายชาวจีน เกิดที่เมืองปักกิ่ง ประเทศจีน เริ่มแสดงภาพยนตร์ตั้งแต่ปี ค.ศ. 1984
เหมียว เทียน
เหมียว เทียน (, 6 ธันวาคม ค.ศ. 1925 – 19 กุมภาพันธ์ ค.ศ. 2005) เป็นนักแสดงชายชาวจีน
เจียง อู่
เจียง อู่ (เกิด 4 พฤศจิกายน ค.ศ. 1967) เป็นนักแสดงชายชาวจีน จบการศึกษาจากสถาบันการแสดงปักกิ่ง
อุทิศ นาคสวัสดิ์
ศาสตราจารย์ ดร.อุทิศ นาคสวัสดิ์ นักดนตรี นักแต่งเพลงไทย ผู้ส่งเสริมดนตรีไทย นักเขียน นักจัดรายการวิทยุโทรทัศน์ นักเขียนบทละคร และนักเศรษฐศาสตร์ผู้วางรากฐานทางสาขาเศรษฐศาสตร์เกษตรและการจัดการฟาร์ม
ศาสตราจารย์ ดร.อุทิศ นาคสวัสดิ์ เป็นบุตรของนายสังวาลย์ และนางอบเชย นาคสวัสดิ์ เกิดเมื่อ 29 มีนาคม พ.ศ. 2466 ที่อำเภออัมพวา จังหวัดสมุทรสงคราม จบมัธยมศึกษาปีที่ 6 ที่โรงเรียนเทเวศร์วิทยาลัย จากนั้นไปศึกษาต่อที่วิทยาลัยเกษตรกรรมแม่โจ้ จังหวัดเชียงใหม่ (มหาวิทยาลัยแม่โจ้) และวิทยาลัยเกษตรศาสตร์ บางเขน (มหาวิทยาลัยเกษตรศาสตร์) จนได้รับอนุปริญญาสาขาวิชาสหกรณ์เมื่อ พ.ศ. 2485 รับราชการเป็นเจ้าหน้าที่สหกรณ์ อำเภอมหาราช จังหวัดพระนครศรีอยุธยา แล้วลาออกมาเรียนต่อที่มหาวิทยาลัยธรรมศาสตร์ จนจบปริญญาตรี และปริญญาโทในสาขาวิชาเศรษฐศาสตร์ แล้วเข้ารับราชการเป็นอาจารย์ในมหาวิทยาลัยเกษตรศาสตร์ จากนั้น ได้รับทุนรัฐบาลไทยไปศึกษาต่อที่มหาวิทยาลัยคอร์เนลล์ สหรัฐอเมริกา จนสำเร็จการศึกษาระดับปริญญาเอกเมื่อ พ.ศ. 2500 และรับราชการต่อที่มหาวิทยาลัยเกษตรศาสตร์จน พ.ศ. 2523 จึงลาออกจากราชการ
ศาสตราจารย์ ดร.อุทิศได้ฝึกดนตรีไทยกับบิดาซึ่งเป็นครูสอนดนตรีไทย ตั้งแต่อายุ 7 ปี จากนั้นเรียนซอสามสายจากพระยาภูมีเสวิน (จิตร จิตตเสวี) และเป็นศิษย์ของหลวงประดิษฐไพเราะ (ศร ศิลปบรรเลง) โดยหลวงประดิษฐ์ได้ทำพิธีมอบให้เป็นครูอ่านโองการได้ เมื่อราว พ.ศ. 2497 อุทิศได้เป็นอนุกรรมการจัดบทเรียน บทขับร้อง สำหรับวิทยุโรงเรียนกระทรวงศึกษาธิการ ได้จัดรายการดนตรีไทยออกอากาศทางโทรทัศน์ ตั้งแต่ พ.ศ. 2503 นอกจากนั้น ยังได้แต่งเพลงไทยไว้เป็นจำนวนมาก เช่น ตับพระยาโคตรตระบอง ตับราชาธิราช ตอนประหารชีวิตพ่อลาวแก่นท้าว ศึกมังรายมังกะยอชวา ตับเรื่องพระจ้าสามตา มาร์ชชาวไทย เพลงแรงสามัคคี เชิญรำวง เขมรไทรโยค เขมรพวง แขกเงาะ เพลงยูนนานรำลึก เพลงพม่าแปลงเถา ครุ่นคำนึงเถา โยสลัมเถา เป็นต้น ได้ประดิษฐ์ระนาดอะลูมิเนียม ระบบครึ่งเสียง 14 เสียง เมื่อ พ.ศ. 2515
ด้านชีวิตครอบครัว ได้สมรสกับนางวิไล นาคสวัสดิ์ เมื่อ พ.ศ. 2493 มีบุตรสาว 4 คน และบุตรชาย 1 คน ทุกคนเป็นนักดนตรี ศาสตราจารย์ ดร.อุทิศ ป่วยด้วยโรคของต่อมไทรอยด์ ตั้งแต่ พ.ศ. 2523 จากนั้นป่วยด้วยโรคมะเร็งลุกลามขึ้นสมอง จนถึงแก่อนิจกรรมเมื่อ 19 สิงหาคม พ.ศ. 2525 รวมอายุได้ 59 ปี
เกี่ยวข้องกับ 6 ตุลา 19.
ศาสตราจารย์ ดร.อุทิศ มีส่วนร่วมในเหตุการณ์ 6 ตุลา 19 เขาเป็นนักจัดการรายวิทยุและโทรทัศน์ที่มีชื่อเสียงโด่งดัง และยังทำงานเป็นอาจารย์คณะเศรษฐศาสตร์ มหาวิทยาลัยเกษตรศาสตร์ บทบาทของอุทิศคือการเผยแพร่ทัศนะโจมตีขบวนการนักศึกษา ผ่านการออกอากาศรายการประจำวันชื่อ ‘เพื่อแผ่นดินไท’ บางครั้งอุทิศโจมตีและประณามขบวนการนักศึกษาว่าเป็นคอมมิวนิสต์ หลายต่อหลายครั้งเขาจะกล่าวหาว่านักศึกษาเป็นญวน และเรียกร้องให้ประชาชนร่วมมือพร้อมใจกันออกมาต่อต้านนักศึกษา โดยอ้างว่าทนไม่ได้ที่นักศึกษากระทำการดูหมิ่นสถาบันกษัตริย์ ทำร้ายจิตใจคนไทย และยังให้สัมภาษณ์ว่าในธรรมศาสตร์มีอุโมงค์สำหรับซ่องสุมอาวุธเพื่อใช้โจมตีเจ้าหน้าที่ ตัวอย่างสำคัญคือบันทึกเสียงทีวีช่อง 5 ในช่วงบ่ายของวันที่ 6 ตุลาคม 2519 ที่อุทิศจัดรายการอยู่ สะท้อนให้เห็นความคิด อารมณ์ ความรู้สึกในเหตุการณ์ดังกล่าวได้อย่างคมชัด
ศาสตราจารย์ ดร.อุทิศได้เชิญ พันตำรวจโทสล้าง บุนนาค รองผู้กำกับการ 2 มายังรายการ สล้างมีบทบาทสำคัญในการคุมกำลังตำรวจเพื่อรักษาความสงบบริเวณสนามหลวงและหน้ามหาวิทยาลัยธรรมศาสตร์ อุทิศเริ่มต้นสัมภาษณ์สล้างว่า รู้สึกอย่างไรเมื่อเห็นภาพแขวนคอ (ละครล้อเลียนโดยกลุ่มนักศึกษา) ก่อนที่สล้างจะตอบว่า “รู้สึกทนไม่ได้ที่สถาบันอันเป็นที่รักของคนไทยถูกย่ำยี”
http://sirindhornmusiclibrary.mahidol.ac.th/musiclibrary/index.php?ac=hall_of_fame/hall_of_fame_dataperson&amp;id=72&amp;languages=th#001
https://waymagazine.org/6-oct-1976-right-wing/
หลับตาฝัน ถึงชื่อเธอ
หลับตาฝัน ถึงชื่อเธอ  เป็นภาพยนตร์อนิเมะญี่ปุ่นแนวโรแมนติกและแฟนตาซี ฉายเมื่อปี ค.ศ. 2016 สร้างโดย คอมิกซ์เวฟฟิล์ม และจัดจำหน่ายโดย โทโฮ ภาพยนตร์เล่าเรื่องของเด็กหนุ่มนักเรียนมัธยมปลายในโตเกียว และเด็กสาวมัธยมปลายในชนบทของญี่ปุ่น ที่เกิดการสลับร่างกันอย่างลึกลับ
ภาพยนตร์เริ่มพัฒนาในปี ค.ศ. 2014 เขียนบทและกำกับโดยมาโกโตะ ชิงไก ตัวละครหลักให้เสียงโดย รีวโนซูเกะ คามิกิและโมเนะ คามิชิราอิชิ กำกับแอนิเมชันโดย มาซาชิ อันโดะ, ออกแบบตัวละครโดย มาซาโยชิ ทานากะ และแต่งเพลงประกอบภาพยนตร์โดย แรดวิมส์ ไลต์โนเวลที่ดัดแปลงจากภาพยนตร์ วางจำหน่ายก่อนภาพยนตร์จะฉายรอบปฐมทัศน์หนึ่งเดือน
ภาพยนตร์ฉายรอบปฐมทัศน์ที่งาน อนิเมะเอ็กซ์โป 2016 ใน ลอสแอนเจลิส เมื่อวันที่ 3 กรกฎาคม ค.ศ. 2016 ฉายในญี่ปุ่นเมื่อวันที่ 26 สิงหาคม ค.ศ. 2016 ฉายในไทยเมื่อวันที่ 10 พฤศจิกายน ค.ศ. 2016 ฉายในสหรัฐเมื่อวันที่ 7 เมษายน ค.ศ. 2017 ภาพยนตร์ได้รับการตอบรับที่ดีจากนักวิจารณ์ โดยชมในเรื่องของแอนิเมชัน, เพลงและน้ำหนักอารมณ์ ภาพยนตร์ทำเงินมากกว่า 41.44 พันล้านเยน (380.15 ล้านดอลลาร์สหรัฐ) ทั่วโลก กลายเป็นภาพยนตร์ญี่ปุ่นที่ทำเงินสูงสุดในปี ค.ศ. 2016 และเป็นภาพยนตร์อนิเมะที่ทำเงินสูงสุดอันดับที่สาม โดยไม่ได้ปรับตามอัตราเงินเฟ้อ
ภาพยนตร์ได้รับรางวัลภาพยนตร์แอนิเมชันยอดเยื่ยมที่งานเทศกาลภาพยนตร์ซิดจัส ครั้งที่ 49, รางวัลสมาคมนักวิจารณ์ภาพยนตร์ลอสแอนเจลิส 2016และรางวัลภาพยนตร์ไมนิจิ ครั้งที่ 71 และได้รับการเสนอชื่อเข้าชิงในรางวัลแอนิเมชันยอดเยี่ยมแห่งปี ที่งานรางวัลสถาบันญี่ปุ่น ครั้งที่ 40 ภาพยนตร์คนแสดงรีเมกโดย พาราเมาต์พิกเจอร์ส กำลังอยู่ในการพัฒนา โดยจะดำเนินเรื่องอยู่ในสหรัฐ
มิสึฮะเป็นเด็กนักเรียนหญิงในเมืองอิโตโมริ เหนื่อยหน่ายกับชีวิตในชนบท และปรารถนาจะเป็นหนุ่มหล่อ ณ กรุงโตเกียวในชาติหน้า ต่อมา ทากิเด็กนักเรียนชายในกรุงโตเกียว ตื่นขึ้นพบว่า ตนเองคือมิสึฮะ ส่วนมิสึฮะกลับอยู่ในร่างของทากิ
ทะกิและมิสึฮะเข้าใจว่า ตนสลับร่างกัน จึงเริ่มติดต่อสื่อสารกันโดยส่งข้อความทางกระดาษหรือโทรศัพท์ ครั้นเวลาผ่านไป ต่างคนเกิดเริ่มคุ้นชินกับร่าง และเริ่มก้าวก่ายชีวิตของกัน มิสึฮะช่วยให้ทะกิสนิทสนมกับมิกิ โอะกุเดะระ เพื่อนร่วมงานหญิง จนทั้งคู่นัดหมายดูใจกัน ส่วนทะกิก็ช่วยให้มิสึฮะเป็นดาวโรงเรียน
ภายหลัง มิสึฮะบอกทะกิว่า จะมีดาวหางในเร็ววันนี้ สามารถมองเห็นได้ในเทศกาลท้องถิ่นเมืองอิโตโมริ ตนต้องการชมมาก วันถัดมา ทะกิจึงตื่นขึ้นพบว่า ตนกลับอยู่ในร่างเดิม แล้วไปพบมิกิตามนัดหมาย แต่การดูใจไม่ประสบผล นอกจากนี้ ทะกิยังตระหนักว่า ตนและมิสึฮะไม่สลับร่างกันอีกแล้ว ทะกิจึงตกลงใจออกติดตามหามิสึฮะ แต่ไม่ทราบแม้แต่ชื่อบ้านชื่อเมืองของเธอ จึงเตร่ตระเวนไปทั่วชนบทญี่ปุ่น อาศัยภาพที่ตนร่างขึ้นจากความทรงจำ
ในที่สุด พนักงานร้านอาหารแห่งหนึ่งระลึกได้ว่า ภาพนั้นคือเมืองอิโตโมริ พนักงานคนนั้นแจ้งว่า ดาวหางตกที่เมืองนี้เมื่อสามปีก่อน ทำลายเมืองจนย่อยยับ สังหารประชากรไปราวสามในสี่ ทะกิจึงค้นหาบันทึกเกี่ยวกับอุบัติการณ์ครั้งนั้นและพบว่า มิสึฮะเป็นหนึ่งในผู้เคราะห์ร้าย
ทะกิจึงไปยังศาลเจ้าตระกูลมิสึฮะ แล้วพบว่า ช่วงเวลาของตนและมิสึฮะนั้นไม่สัมพันธ์กันเลย ทะกิดื่มสาเกคุชิกะมิกะเซะที่มิสึฮะทำถวายไว้ในศาล หวังว่าจะช่วยให้ติดต่อกับร่างมิสึฮะก่อนเกิดดาวตกได้ ฉะนั้น ทะกิจึงตื่นขึ้นในร่างของมิสึฮะ และพบว่า ยังมีเวลาช่วยเมือง จึงออกบอกเพื่อนฝูงเรื่องดาวหาง และชวนกันโยกย้ายผู้คน ขณะนั้น ทะกิเข้าใจว่า มิสึฮะบัดนี้อยู่ในร่างตนที่ศาล จึงมุ่งหน้าไปหาเธอที่นั้น
วิญญาณของมิสึฮะตื่นขึ้นในร่างของทะกิ แล้วออกเดินเร่ไปจนสุดยอดภูเขาที่ซึ่งศาลตั้งอยู่ แม้จะรับรู้ได้ถึงกันและกัน แต่ทะกิและมิสึฮะกลับหากันไม่เจอ เพราะช่วงเวลาของทั้งสองยังไม่สัมพันธ์กัน ครั้นอาทิตย์ตก ทะกิและมิสึฮะระลึกได้ว่า เป็นยามโพล้เพล้ ซึ่งในภาษาญี่ปุ่นโบราณเรียก "คะวะตะเระ" (彼は誰) แปลตรงตัวว่า "นั่นใครกัน?" และยามโพล้เพล้นี้เองเป็นเวลาที่ทั้งคู่เคยคืนสู่ร่าง ดังนั้น ทั้งสองจึงพบกัน
ทะกิบอกมิสึฮะให้ชักนำบิดาผู้ห่างเหินของเธอซึ่งเป็นนายกเทศมนตรีเมืองนั้นให้อพยพผู้คน ทั้งคู่จึงเขียนชื่อกันและกันไว้บนฝ่ามือ จะได้หากันเจอเมื่อกลับสู่ช่วงเวลาของแต่ละคนแล้ว ทว่า มิสึฮะอันตรธานไปก่อนจะเขียนชื่อตนได้ ส่วนทะกินั้นกลับเขียนว่า "ฉันรักเธอ" แทนชื่อของตน ดังนั้น เมื่อคนทั้งสองพยายามจะจำชื่อของกัน จึงไร้ผล และที่สุดก็ลืมเลือนซึ่งกัน
แปดปีให้หลัง ปรากฏว่า ชาวเมืองอิโตโมริทั้งหมดเอาชีวิตรอดจากเหตุการณ์ดาวตกได้ เพราะมิสึฮะชี้นำให้บิดาดำเนินการอย่างทันท่วงที ส่วนทะกิสำเร็จการศึกษาจากมหาวิทยาลัยและกำลังหางาน แต่ลึก ๆ ยังคร่ำครวญหาอดีตบางอย่างมาตลอด ทะกิพบว่า ตนเองสนใจใคร่รู้เกี่ยวกับเมืองอิโตโมริมาเสมอ เช่น เมื่อเห็นนิตยสารเกี่ยวกับเมืองนี้ หรือผู้คนจากเมืองนี้ที่เคยพบพานมาในร่างมิสึฮะ ครั้นแล้ว วันหนึ่ง ทะกิและมิสึฮะก็เห็นกันขณะรถไฟที่ตนโดยสารผ่านพ้นกัน ทั้งสองจึงลงรถแล้วออกค้นหากัน พวกเขาพบกัน ณ ขั้นบันได ความรู้สึกราวกับรู้จักกันมาเนิ่นนานก็เอ่อท้น ก่อนคนทั้งสองจะเอ่ยปากถามชื่อกันและกัน
ภาพยนตร์เรื่องนี้ทำเงินอันดับหนึ่ง ในช่วงสุดสัปดาห์เปิดตัวบ็อกซ์ออฟฟิศของประเทศญี่ปุ่น กับรายได้ 930 ล้านเยน และยอดจำหน่ายตั๋ว 688,000 ใบ รวมถึงวันเปิดงานในวันศุกร์ ที่ทำรายได้รวม 1.28 พันล้านเยน
ในประเทศไทย ภาพยนตร์กำหนดฉายวันที่ 13 ตุลาคม ค.ศ. 2016 แต่เลื่อนเป็นวันที่ 10 พฤศจิกายน ค.ศ. 2016 สี่วันแรกที่เข้าฉายทำรายได้รวม 22,996,714 บาท เป็นอันดับที่หนึ่งในบ็อกซ์ออฟฟิศ
เจ้าชายอดอลฟัส ดยุคแห่งแคมบริดจ์
มีลิตซียา
มีลิตซียา (, , , [militsʰja], , , , , Serbo-Croatian: милиција / "milicija", , , , ) เป็นคำเรียกของตำรวจมักใช้กับกลุ่มของอดีตสหภาพโซเวียตและกลุ่มตะวันออก
ในปัจจุบันมีลิตซียาของประเทศต่าง ๆ ได้เปลี่ยนรูปแบบเป็นรูปแบบตำรวจตะวันตกอย่างบัลแกเรีย โปแลนด์ โรมาเนีย เอสโตเนีย ลิทัวเนีย มอลโดวา ลัตเวีย มองโกเลีย มาซิโดเนีย อาเซอร์ไบจาน จอร์เจีย ยูโกสลาเวีย บอสเนียและเฮอร์เซโกวีนา คาซัคสถาน อาร์มีเนีย เติร์กเมนิสถาน รัสเซีย และยูเครน แต่ในบางประเทศได้การเรียกตำรวจว่ามีลิตซียาเช่น เบลารุส ทาจิกิสถาน อุซเบกิสถาน คีร์กีซสถาน และประเทศที่ไม่ได้รับการรับรองอย่างอับคาเซีย เซาท์ออสซีเซีย และทรานส์นิสเตรีย
ทูมัสโซมัสเวลีมัส
การลงประชามติร่างรัฐธรรมนูญอับคาเซีย พ.ศ. 2542
การลงประชามติร่างรัฐธรรมนูญอับคาเซีย พ.ศ. 2542 มีขึ้นที่อับคาเซีย  เมื่อวันที่ 3 ตุลาคม พ.ศ. 2542 คู่ขนานไปกับการเลือกตั้งประธานาธิบดี
ภายหลังที่รัฐธรรมนูญฉบับนี้ผ่าน ก็ได้มีการประกาศใช้ในวันที่ 12 ตุลาคม ค.ศ. 1999
การลงประชามติร่างรัฐธรรมนูญอาเซอร์ไบจัน พ.ศ. 2542
การลงประชามติร่างรัฐธรรมนูญอับคาเซียพ.ศ. 2542
อาเลกซ์ มาร์เกซ
อาเลกซ์ มาร์เกซ อาเลนตา  เป็นนักบิดมอเตอร์ไซค์ กรังด์ปรีซ์ จากสเปนแข่งให้กับทีม Honda LCR เขาเข้าแข่งขันใน โมโตจีพี ตั้งแต่ฤดูกาล 2020 โดยก่อนหน้านี้ได้กลายเป็นแชมป์โลกโมโตทูในฤดูกาล 2019 เขายังเป็นแชมป์โลก Moto3 World Championship ปี 2014 และแชมป์โลก CEV Moto3 ฤดูกาล 2012 ด้วย
อาเลกซ์เป็นน้องชายของ มาร์ก มาร์เกซ ที่เป็นนักบิดให้กับทีม เรปโซล ฮอนด้า ใน โมโตจีพี และคว้าแชมป์โลก 8 สมัย ในปี 2014 เมื่อ มาร์ก เป็นแชมป์โลกโมโตจีพี และ อาเลกซ์ เป็นแชมป์โลก โมโตทรี พวกเขากลายเป็นพี่น้องคู่แรกในประวัติศาสตร์ โมโตจีพี ที่คว้าแชมป์โลกในการแข่งขันการแข่งรถมอเตอร์ไซค์ในปีเดียวกัน ความสำเร็จของพวกเขาเกิดขึ้นอีกครั้งในปี 2019 เมื่อ มาร์ก เป็น แชมป์โลกโมโตจีพี และ อาเลกซ์ เป็นแชมป์โลก โมโตทู
วอชิตแซ
วอชิตแซ  เป็นเมืองทางตะวันออกของประเทศโปแลนด์ อยู่ในเขตจังหวัดมาซอฟแช ก่อตั้งขึ้นในคริสต์ศตวรรษที่ 13 มีเนื้อที่ 23.75 ตารางกิโลเมตร ในปี ค.ศ 2010 มีประชากร 7,176 คน ในการแบ่งโปแลนด์ครั้งที่สาม เมืองได้รับการรวมเข้ากับออสเตรีย
ตั้งแต่ปี ค.ศ. 1975-1998 เมืองได้เป็นของจังหวัดเบียวาปอดลัสกา หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1999 เมืองวอชิตแซได้เป็นส่วนหนึ่งของจังหวัดมาซอฟแช
Łosice
เจิ้ง เป่ารุ่ย
เจิ้ง เป่ารุ่ย  เป็นผู้กำกับภาพยนตร์, ผู้ช่วยผู้กำกับ, นักเขียนบท, ผู้ดูแลบทละคร, และนักแสดงชายชาวฮ่องกง
จาง จือเลี่ยง
จาง จือเลี่ยง เกิดเมื่อวันที่ 6 กันยายน ค.ศ. 1959 เป็นผู้กำกับภาพยนตร์, ผู้ผลิตภาพยนตร์และละคร, นักเขียนบท, และ นักแสดงชาวฮ่องกง
http://hktopten.blogspot.com/2012/06/20120619-tsui-harks-new-film-receives.html
แตแรสปอล
แตแรสปอล  เป็นเมืองทางตะวันออกของประเทศโปแลนด์ อยู่ในเขตจังหวัดลูบลิน มีพรมแดนติดกับประเทศเบลารุส ในปี ค.ศ. 2006 มีประชากร 6,002 คน
หลังจากการแบ่งโปแลนด์ครั้งที่สาม เมืองแตแรสปอลได้เป็นของราชาธิปไตยแห่งฮับส์บูร์กในระยะเวลาสั้น ๆ หลังจากก็เป็นส่วนหนึ่งของดัชชีวอร์ซอ และในปี ค.ศ. 1815-1916 ได้เป็นของรัสเซียที่ควบคุมโดยคองเกรสโปแลนด์
ตั้งแต่ปี ค.ศ. 1975-1998 เมืองได้เป็นของจังหวัดเบียวาปอดลัสกา หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1999 เมืองวอชิตแสได้เป็นส่วนหนึ่งของจังหวัดลูบลิน
เป็นเมืองชายแดนที่ข้ามระหว่างประเทศโปแลนด์และประเทศเบลารุสโดยเส้นทางยุโรปอี 30 ซึ่งเชื่อมกับเบอร์ลิน วอร์ซอ มินสค์ และมอสโก
Terespol
จาง ถงจู่
จาง ถงจู่  เกิดเมื่อวันที่ 24 กรกฎาคม ค.ศ. 1944 เป็นผู้กำกับ , ผู้ผลิตรายการ, นักเขียนบทภาพยนตร์ และนักแสดงชาวฮ่องกง เริ่มทำงานตั้งแต่ปี ค.ศ. 1971
จาง ถง จู่
เจนนี่ ปาหนัน
วัชระ สุขชุม หรือที่รู้จักกันในชื่อ เจนนี่ ปาหนัน และ สมิหลา เจ (ชื่อเล่น: ปอ; เกิดวันที่ 30 ตุลาคม พ.ศ. 2529) เป็นนักแสดงและพิธีกรชาวไทย เธอเป็นทีรู้จักจากการเป็นพิธีกรในรายการของจีเอ็มเอ็มทีวีบางส่วนเช่น "เทยเที่ยวไทย", "Hungry Sister พี่สาวฉันหิว" และ "เจนจัด ก๊อตจิก" ตอนเป็นนักแสดง เธอเป็นที่รู้จักจากการเล่นบทเสรืมใน"รูมอะโลน 401-410" (2557), "3 Will Be Free สามเราต้องรอด" (2562) และ"The Shipper – จิ้นนายกลายเป็นฉัน" (2563)
วัชระ สุขชุม เกิด 30 ตุลาคม พ.ศ. 2529 เป็นบุตรของ ร.ต.ท.สัจจา สุขชุม และนางมัญชุสา สุขชุม เธอจบชั้นประถมศึกษาที่โรงเรียนแสงทองวิทยาและชั้นมัธยมศึกษาที่โรงเรียนหาดใหญ่วิทยาลัยสมบูรณ์กุลกันยา แม้ว่าเดิมทีเธออยากเรียนการสื่อสารมวลชน เธอจบการศึกษาในระดับปริญญาตรี เอกภาษาฝรั่งเศส จากคณะโบราณคดี มหาวิทยาลัยศิลปากร
วัชระยอมรับว่าตอนที่เติบโตในฐานะหญิงข้ามเพศซึ่งมีพ่อเป็นตำรวจ พ่อของเธอไม่ได้ตีเธอเหมือนที่ตำรวจหรือทหารในโทรทัศน์ทำ เธอสนิทกับนองสาวของเธอ ซึ่งอยู่ห่างกันแค่ปีเดียว มากกว่าน้องชายของเธอที่ห่างกัน 6 ปี เธอได้ชื่อเล่น"เจนนี่"จากภาพยนตร์ไทย "เจนนี่ กลางวันครับ กลางคืนค่ะ !" และ "ปาหนัน" ในตอนที่เธอทำงานให้กับแชนแนลวีไทยแลนด์ เธอกล่าวว่ามันฟังดูเป็นสาวใต้แสนสวย
เถา ฉิน
เถา ฉิน (ค.ศ. 1915 – 16 พฤษภาคม ค.ศ. 1969) เป็นผู้กำกับภาพยนตร์ และนักเขียนบทชาวจีน เถา ฉินกำกับภาพยนตร์มากถึง 51 เรื่อง ตั้งแต่ปี ค.ศ. 1952 ถึง 1969
ฉู่ เยียน
ฉู่ เยียน (8 ตุลาคม 1934 – ), เป็นชาวจีน ผู้กำกับภาพยนตร์, นักเขียนบท และ นักแสดงชาวฮ่องกง
ฮั่ว เย้าหลิง
ฮั่ว เย้าหลิง (霍耀良) เกิดเมื่อวันที่ 10 มิถุนายน ค.ศ. 1955 เป็นนักแสดงและผู้กำกับภาพยนตร์จากออตตาวา, รัฐออนแทรีโอ, ประเทศแคนาดา. เคยได้รับรางวัลภาพยนตร์ฮ่องกงอวาร์ต จากเรื่อง Let's Make Laugh II ในปี ค.ศ. 1986
ฝุ่ง เส่ยฝ่าน
ฝุ่ง เส่ยฝ่าน เกิดวันที่ 1 มิถุนายน ค.ศ. 1945 ที่มณฑลกวางตุ้ง ประเทศจีน เป็นนักแสดงและผู้กำกับภาพยนตร์ชาวฮ่องกง
เส้น (แก้ความกำกวม)
เส้น อาจหมายถึง
หลี่ ฮั่นเซียง
หลี่ ฮั่นเซียง (; 7 มีนาคม ค.ศ. 1926 ที่มณฑลเหลียวหนิง - 17 ธันวาคม ค.ศ. 1996 ที่เมืองปักกิ่ง) เป็นผู้กำกับชาวจีน หลีกำกับภาพยนตร์มากถึง 70 เรื่อง ตั้งแต่คริสตทศวรรษที่ 1950 จนถึง คริสตทศวรรษที่ 1990
เหอ เมิ่งหัว
เหอ เมิ่งหัว  (1 มกราคม ค.ศ. 1923 - 19 พฤษภาคม ค.ศ. 2009) เป็นผู้กำกับภาพยนตร์ชาวจีน จากเมืองเซี่ยงไฮ้
ฮวง เฟิง
ฮวง เฟิง (黃楓) (เกิดเมื่อวันที่ 7 มกราคม ค.ศ. 1919) เป็น ผู้กำกับภาพยนตร์, นักเขียนบท, และ นักแสดงชาวฮ่องกง
กู่ เต๋อเจา
กู่ เต๋อเจา (เกิด 15 สิงหาคม ค.ศ. 1965) เป็นนักแสดง นักเขียนบท และผู้กำกับชาวฮ่องกง
กัว จี่เจี้ยน
กัว จี่เจี้ยน (Chinese: 郭子健) เกิดเมื่อวันที่ 1 มกราคม ค.ศ. 1973 เป็นผู้กำกับภาพยนตร์ชาวฮ่องกง นอกจากนี้ยังได้รับรางวัลฮ่องกงฟิล์มอวอร์ตครั้งที่ 28 อีกด้วย
รายชื่อตลาดหลักทรัพย์ในทวีปเอเชียตะวันออก
ด้านล่างนี้ เป็นรายชื่อตลาดหลักทรัพย์ในทวีปเอเชียตะวันออก
คนเหล็ก 3
เมเจอร์ดีเวลลอปเม้นท์
บริษัท เมเจอร์ ดีเวลลอปเม้นท์ จำกัด (มหาชน) ( ชื่อย่อ:MJD) เป็นบริษัทพัฒนาอสังหาริมทรัพย์ชั้นนำของประเทศที่เชี่ยวชาญโครงการที่อยู่อาศัยระดับบน
บริษัท เมเจอร์ ดีเวลลอปเม้นท์ จำกัด (มหาชน) ก่อตั้งเมื่อวันที่ 14 กรกฎาคม 2542 โดยตระกูลพูลวรลักษณ์ เพื่อประกอบธุรกิจพัฒนาอสังหาริมทรัพย์ ด้วยทุนจดทะเบียนเริ่มแรก 1 ล้านบาท
Once Upon a Time in China IV
วงศ์ปรงเม็กซิโก
วงศ์ปรงเม็กซิโก (Zamiaceae) เป็นวงศ์ของปรงวงศ์หนึ่งซึ่งแบ่งเป็นวงศ์ย่อย 2 วงศ์ย่อย 8 สกุล และมีสมาชิกราว 150 สปีชีส์ พบในเขตร้อนและกึ่งเขตร้อนในแอฟริกา ออสเตรเลีย อเมริกาใต้ และอเมริกาเหนือ เป็นพืชอายุหลายปี ไม่ผลัดใบ และแยกเพศ มักจะไม่แตกกิ่ง ใบเป็นใบประกอบแบบขนนก เรียงเป็นเกลียว มีใบที่เรียกคะตะฟิลล์ (cataphyll) ไม่มีเส้นกลางใบ ปากใบพบทั้งสองด้าน หรือด้านล่างเท่านั้น ต้นสปอโรไฟต์ทั้งตัวผู้และตัวเมียจะสร้างโคน โคนตัวเมียมีลักษณะเรียบง่าย โอวุลไม่มีก้านชู เมล็ดมักมีใบเลี้ยง 2 ใบ
วงศ์ย่อย Encephalartoideae จะมีฐานใบติดทน พบในออสเตรเลีย มี 2 สกุล และ 40 สปีชีส์ พืชทั้งหมดในวงศ์นี้มีพิษ สร้างสารพิษที่เป็นไกลโคไซด์ เรียกว่าไซคาซิน
การจัดจำแนกบางแบบจัดให้สกุล "Bowenia" อยู่ใน "Zamiaceae".
อวสานโลกสวย
อวสานโลกสวย เป็นภาพยนตร์ไทยแนวอาชญากรรม,วัยรุ่น สร้างโดย กันตนา โมชั่น พิคเจอร์ส กำกับโดย ปัญญ์ หอมชื่น และ อรอุษา ดอนไสว นำแสดงโดย อภิญญา สกุลเจริญสุข ณัฐสิทธิ์ โกฏิมนัสวนิชย์ ณภศศิ สุรวรรณ และ ลัทธ์กมล ปิ่นโรจน์กีรติ กำหนดออกฉายในวันที่ 21 มกราคม พ.ศ. 2559
เกรซ เด็กสาวลึกลับผู้มีอดีตอันเลวร้ายกับการเคยเป็นเน็ตไอดอลที่ร่วมมือกับแจ๊ค หนุ่มโรคจิตสุดหื่นที่เป็นแฟนคลับตัวยงของแคร์และเปิ้ล สองสาววัยมัธยมปลายที่กำลังมีความสุขกับการได้ใช้เวลาช่วยกันสร้างเฟซบุ๊กแฟนเพจเพื่อโพสต์รูปและคลิปวิดีโอเรียกยอดไลค์โดยที่ไม่รู้เลยว่าท่ามกลางแฟนคลับมากมายนั้นแคร์กำลังถูกจับตามองโดย เกรซและแจ๊ค ทั้งคู่อาศัยข้อมูลส่วนตัวที่แคร์ชอบเปิดเผยผ่านการโพสต์ในอินเทอร์เน็ตตลอดเวลาเพื่อวางแผนจับตัวแคร์และเปิ้ลมากักขังไว้ ก่อนที่เกรซจะสร้างสถานการณ์ให้ทั้งคู่ได้เจอความจริงที่เลวร้ายเหมือนกับที่เธอเคยเจอและคาดหวังให้มันทำลายโลกสวยของทั้งคู่ลง
Zamiaceae
โอมาร์ แบรดลีย์
โอมาร์ เนลสัน แบรดลีย์ (อังกฤษ: Omar Nelson Bradley) ชื่อเล่น แบรด เป็นนายทหารชั้นยศพลเอกอาวุโสของกองทัพบกสหรัฐอเมริกาในช่วงระหว่างและหลังสงครามโลกครั้งที่สอง แบรดลีย์ได้เป็นประธานคณะเสนาธิการร่วมคนแรกและควบคุมกำกับนโยบายของกองทัพสหรัฐในสงครามเกาหลี
เขาเกิดในแรนดอล์ฟคันทรี, รัฐมิสซูรี แบรดลีย์ทำงานเป็นช่างหม้อต้มน้ำ(boilemaker) ก่อนจะเข้าไปเรียนที่สถานศึกษาวิชาทหารสหรัฐที่เวสต์พอยต์ เขาจบการศึกษาจากสถานศึกษาในปี ค.ศ. 1915 พร้อมกับดไวต์ ดี. ไอเซนฮาวร์ ในฐานะเป็นส่วนหนึ่งของ"ระดับชั้นดาวที่ตกลงมา"(the class the stars fell on) ในช่วงสงครามโลกครั้งที่หนึ่ง แบรดลีย์ได้ปฏิบัติหน้าที่ในการปกป้องเหมืองแร่ทองแดงในรัฐมอนแทนา หลังสงคราม แบรดลีย์ได้สอนหนังสือที่เวสต์พอยต์และทำหน้าที่ในบทบาทอื่นๆก่อนที่จะเข้ารับตำแหน่งในกระทรวงการสงครามภายใต้การนำโดยนายพลจอร์จ มาร์แชลล์ ในปี ค.ศ. 1941 แบรดลีย์ได้กลายเป็นผู้บัญชาการแห่งโรงเรียนทหารราบกองทัพบกสหรัฐ